stanford-oval/wikipedia huggingface dataset:
Haikkoon lennätinvuori

Haikkoon lennätinvuori (ruots. Telegrafberget) on suosittu näköalakallio Haikon kartanon viereisessä metsässä Porvoossa, josta avautuu näkymä Haikkoon selälle. Lennätinvuori kuuluu Porvoon kansalliseen kaupunkipuistoon. Lennätinvuoren luonnonsuojelualue perustettiin 14.10.1961 Uudenmaan lääninhallituksen päätöksellä. Kalliolle rakennettiin 1990-luvulla näköalatorni, jonka vieressä on pöytä ja penkit. Näköalatornin kylkeen on kiinnitetty Albert Edelfeltin syyskesällä vuonna 1899 maalaama teos Kesäilta Haikon selällä sekä lennätinvuoren historiasta kertova opaskyltti. Näköalakalliolle on kaksi virallista polkua, joista toinen saa alkunsa Haikkoontien ja Mohikaanipolun risteyksestä sekä toinen, joka alkaa Haikon kartanon pysäköintialueelta. Epävirallista polkua kalliolle pääsee mm. Hamarin Örnshamnin rantapuistolta  lähtevältä polulta sekä Haavikkotieltä.
Historia

Krimin sodan aikana vuonna 1854 Hangon ja Pietarin Kronstadtin välille rakennettiin lennätinlinja. Hankoniemen ja Pitkäpaaden välillä oli 42 optista lennätinasemaa. Haikkoon Lennätinvuorella sijaitsi yksi linjan asemapaikoista. Lennätinlinja ehti olla käytössä vain kaksi kesää, sillä sähkömagneettinen lennätinlinja syrjäytti sen vuonna 1855 Pietarista Helsinkiin.
Lennätinvuoren luonnonsuojelualueen ympäristö

Lennätinvuoren metsän pohjois -ja länsireunassa kulkee Porvoon kaupungin hoitama ulkoilureitti. Suojelualueen pinta-ala on 27 hehtaaria. Luontopolulta pääsee Haikkoontien yli suoraan Haikkoon metsän 2,8 km pitkän valaistun kuntoradan alkuun johtavalle ulkoilupolulle sekä metsän läpi kulkevalle metsäpolulle, joka päättyy kuntoradan varrelle lähelle Haikkoon lampea. Haikkoon lammen rantaan on pystytetty Albert Edelfeltin teos Kesä 1898. Lampi on saanut lempinimen Albertinlampi (Trasko di Alberto). Lähellä Haikkoon lampea kuntoradan varrella on Haikkoon laavu. Kotamaisen laavun vieressä on polttopuuvaja sekä ylempänä kalliolla pöytä ja penkit.
HMS Gustaf V

| HM Pansarskepp Gustaf V |
| --- | --- |
 HMS Gustaf V

Aluksen vaiheet
Rakentaja:  Kockums Mekaniska Verkstad, Malmö
Kölinlasku:  joulukuu 1914
Laskettu vesille:  31. tammikuuta 1918
Palveluskäyttöön:  12. joulukuuta 1922
Poistui palveluskäytöstä:  22. maaliskuuta 1957
Loppuvaihe:  romutettu 1970
Tekniset tiedot
Uppouma:  6 842 t (standardi) 7 663 t (kuormattu)
Pituus:  120,9 m (vesiraja) 121,6 m (kokonaispituus)
Leveys:  18,63 m
Syväys:  6,25 m
Koneteho:  22 000 hv
Nopeus:  23,2 solmua
Miehistöä:  427
Aseistus
Aseistus:  4 × Bofors 283 mm M1912 -tykkiä kaksoistorneissa 8 × Bofors 152 mm/L50 M1912 -tykkiä 4 × Bofros 75 mm/L53 M1912 -tykkiä 2 × Bofors 75 mm/L53 M1915 -ilmatorjuntatykkiä 2 × Bofors 57 mm/L21,3 M1916 -tykkiä 2 × 6,5 mm/L92,3 M1914 -konekivääriä 2 × 450 mm M1914 -torpedoputkea
HMS Gustaf V oli Ruotsin laivaston Sverige-luokan rannikkopanssarilaiva (ruots. Pansarskepp), joka palveli muun muassa toisessa maailmansodassa.
Valmistus

Alus tilattiin Kockums Mekaniska Verkstadilta Malmöstä. Alus laskettiin vesille 31. tammikuuta 1918 ja valmistui 9. tammikuuta 1922.
Palvelus

Maailmansotien välillä Ruotsin laivasto vieraili ahkerasti Itämeren satamissa, ja rannikkopanssarilaivat olivat tietenkin merkittävä osa vierailuita. Gustaf V, HMS Drottning Victoria ja neljä miinanraivaaja vierailivat 5. heinäkuuta 1924 Tallinnassa, mistä ne jatkoivat Ruotsin rannikkolaivaston kanssa (yhteensä 36 alusta) Helsinkiin. Kesällä 1926 alus vieraili sotaharjoitusten yhteydessä HMS Sverigen kanssa Kööpenhaminassa.
Alus nykyaikaistettiin 1927–1930, jolloin sen etummainen masto lyhennettiin ja muutettiin kolmijalkaiseksi. Samalla mastoon asennettiin tulenjohtokeskus ja mahdollisesti erilaisia sensoreita. Aluksen ilmastointia parannettiin, ja etummainen torpedohuone muutettiin tykistön käyttöön. Alukselle rakennettiin myös uusi tiloja, kuten rannikkolaivastonkomentajan ja ilmatorjunnanjohtokeskukset.
Keväällä 1930 alus oli Drottning Victorian sekä hävittäjien HMS Ehrensköldin ja HMS Nordenskjöldin kanssa laivastovierailulla Swinemündessa, jonne osasto saapui 9. huhtikuuta. Alus teki 1933 purjehduksen, jonka aikana se vieraili seuraavissa satamissa:
Helsingborg
Amsterdam
Arosa Bay
Gibraltar
Malta
Syrakusa
Genova
Alger
Palma de Mallorca
Gibraltar
Plymouth
Oslo
Malmö
Alus oli huollettavana 1936–1938, jolloin kuusi aluksen kattiloista vaihdettiin kahteen öljykäyttöiseen. Samalla osa hiilivarastoista muutettiin öljytankeiksi ja loput majoitustiloiksi. Aluksen ammusvarastot muutettiin yhteensopiviksi uusien ammustyyppien kanssa, ja etummainen 150 millimetrin kaksiputkinen tykkitorni vaihdettiin neljään Boforsin 40 millimetrin m/36 -ilmatorjuntatykeillä. Lisäksi taaempi masto poistettiin, ja 90 cm etsintävalo korvattiin 110 cm valolla.
Karlskronassa pidetyissä ilmatorjuntaharjoituksissa 9. maaliskuuta 1939 aluksen mastoihin törmäsi lentokone, jonka miehistön jäsenistä kaksi sai surmansa.
Palvelus > Toinen maailmansota

Gustaf V oli toisen maailmansodan alussa rannikkolaivaston lippulaivana. Harjoituksessa Gotlannin länsipuolella 17. heinäkuuta 1940 aluksen kattilahuoneessa räjähti, jolloin kahdeksan merisotilasta sai surmansa välittömästi ja kaksi muuta myöhemmin. Onnettomuuden jälkeen rannikkolaivaston komentaja esikuntineen siirtyi Sverigelle. Alus siirrettiin Tukholmassa telakalle, jossa se viipyi kuukauden ennen paluutaan palvelukseen.
Palvelus > Sodan jälkeen

Alus siirrettiin reserviin 1. huhtikuuta 1957, minkä jälkeen se makasi ankkuroituna Karlskronassa. Kaksi aluksen 152 millimetrin tykkiä siirrettiin Kalixlinjalle Pohjois-Ruotsiin, jossa ne sijoitettiin osaksi linnoitustykistöä. Alus myytiin 1970 romutettavaksi Göteborgiin.
Puma

| Puma SE (Dunlop Slazenger Group Plc) |
| --- | --- |

Yritysmuoto:  eurooppayhtiö
ISIN:  DE0006969603
Perustettu:  1948
Perustaja:  Rudolf Dassler
Toimitusjohtaja:  Arne Freundt
Toiminta-alue:  maailmanlaajuinen
Toimiala:  asuste- ja vaateteollisuus
Tuotteet:  urheiluvaatteet ja -kengät
Kotisivu:  www.puma.com
Infobox OKVirheellinen NIMI-arvo: 
Puma SE, alkujaan Gebrüder Dassler Schuhfabrik, on saksalainen vaatteiden ja kenkien valmistaja, joka valmistaa lähinnä urheiluvarusteita.
Puman perusti Herzogenaurachissa vuonna 1924 Rudolf Dassler, Adidaksen perustajan Adolf ”Adi” Dasslerin veli. Alun perin Rudolf toimi yhdessä veljensä Adi Dasslerin kanssa, mutta riitannuttuaan he perustivat kumpikin oman, kilpailevan yhtiön. Alun perin Puma oli nimeltään Gebrüder Dassler Schuhfabrik, mutta 1948 se otti käyttöön nimen Puma.
Puman tärkein sopimusvalmistaja on Yue Yuen. Play Fair -kampanjan mukaan Puman liikevoitto ennen veroja vuonna 2007 oli noin puoli miljardia dollaria.
Aiheesta muualla

Puman kotisivut
Natsikortti

Tyylitelty "natsikortti"
Natsikortti (myös Hitler-kortti) tarkoittaa epäasiallista Adolf Hitlerin tai natsien käyttämistä argumentoinnissa tai suoraan keskustelussa. Jonkin asian saattamista huonoon valoon rinnastamalla se satunnaisten yhtäläisyyksien perusteella natsismiin kutsutaan ”natsikortin pelaamiseksi”, millä viitataan vertauskuvallisesti korttipeleihin. Jonkin asian moraalista tuomitsemista tällaiseen satunnaiseen yhtäläisyyteen vetoamalla pidetään argumentaatiovirheenä, jolle on annettu nimi Reductio ad Hitlerum.
Usein (natsi-Saksaan liittymättömässä) keskustelussa Hitlerin tai natsit ensimmäisenä maininnutta pidetään argumentoinnin hävinneenä osapuolena.
Godwinin laki

Natsikorttiin liittyy läheisesti niin sanottu Godwinin laki. Se on internet-kulttuurissa – erityisesti uutisryhmissä – käytetty nimitys maksiimille, jonka mukaan yksittäisen verkkokeskustelun laajentuessa ennemmin tai myöhemmin joku mainitsee Adolf Hitlerin tai natsit, eli kuvaannollisesti ”vetää esiin natsikortin”.
Alkuperäinen määritelmä Jargon Filessä Godwinin laille on:
»Keskusteluryhmässä käytävän keskustelun pitkittyessä natsismi- tai Hitler-vertauksen todennäköisyys lähenee arvoa 1» 
()
Käsitteen keksi yhdysvaltalainen lakimies Mike Godwin vuonna 1990 havaittuaan verkon keskusteluryhmissä olevan niin paljon natsivertauksia, että niistä oli kehittynyt meemi. Godwin päätti harjoittaa meemimuuntelua (vertaa geenimuuntelu) luomalla vastameemiksi Godwinin lain ja alkamalla ahkerasti siteerata lakia verkkokeskusteluissa. Hänen yllätyksekseen vastameemi tarttui internet-kulttuuriin ja pian muutkin verkkokeskustelijat viittasivat siihen.
Lisäksi meemi alkoi muuttua kun muut internet-aktiivit täydensivät sitä omilla korollaareillaan:
Morganin korollaari Godwinin lakiin: ”Heti natsivertauksen tapahduttua joku aloittaa natsikeskustelun alt.censorship -ryhmässä.”
Sircarin korollaari: ”Jos Usenet-keskustelu sivuaa homoseksuaalisuutta tai Heinleinia, mainitaan natsit tai Hitler kolmen päivän sisällä.”
Van der Leunin korollaari: ”Kun globaali verkottuminen edistyy, todennäköisyys oikeiden natsien läsnäoloon verkossa lähestyy arvoa 1.”
Millerin paradoksi: ”Verkon kehittyessä niiden natsivertausten, joita Godwinin laki ei ennakoi, määrä lähestyy nollaa.”
Kritiikki

Godwinin laki ymmärretään yleensä siten, että natsikortin käyttäjiä ei pidä ottaa vakavasti. Se ei kuitenkaan tarkoita sitä, etteivätkö kortin käyttäjät koskaan puhuisi totta. Godwinin lakiin viittaaminen voi myös olla argumentointivirhe argumentum ad hominem esimerkiksi silloin, kun kortin käyttäjä väittää suoraan vastapuolta natsiksi. Lisäksi Reason-aikakauslehden vuoden 2005 artikkelin kirjoittaja väittää, että Godwinin lakia käytetään usein väärin hyväksyttävienkin vertailujen kumoamiseksi.
Aiheesta enemmän

Godwin's Law FAQ (Arkistoitu – Internet Archive)
Mike Godwin
Golden Globe 2011

Golden Globe 2011

16. tammikuuta 2011
Paras draamaelokuva: 

 The Social Network
Paras musikaali- tai komediaelokuva: 

 The Kids Are All Right
Paras draamasarja: 

 Boardwalk Empire
Paras musikaali- tai komediasarja: 

 Glee
Paras minisarja tai televisioelokuva: 

 Carlos
Golden Globe 2011 oli järjestyksessään 68. Golden Globe -palkintogaala, jossa jaettiin palkintoja vuoden 2010 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 16. tammikuuta 2011. Gaalan juonsi Ricky Gervais.
Voittajat ja ehdokkaat > Elokuvat

Voittajat on listattu ensimmäisenä ja lihavoitu.
| Paras elokuva> Draamaelokuva | Paras elokuva> Musikaali- tai komediaelokuva |
| --- | --- |
 The Social Network Black Swan  Taistelija  Inception  Kuninkaan puhe:  The Kids Are All Right Liisa Ihmemaassa  Burleski  Red  The Tourist
Paras pääosa – draamaelokuvassa
Miespääosa: Naispääosa
 Colin Firth - Kuninkaan puhe Jesse Eisenberg - The Social Network  James Franco - 127 tuntia  Ryan Gosling - Blue Valentine  Mark Wahlberg - Taistelija:  Natalie Portman - Black Swan Halle Berry - Frankie and Alice  Nicole Kidman - Rabbit Hole – takaisin elämään  Jennifer Lawrence - Winter’s Bone  Michelle Williams - Blue Valentine
Paras pääosa – musikaali- tai komediaelokuvassa
Miespääosa: Naispääosa
 Paul Giamatti - Barney’s Version Johnny Depp - Liisa Ihmemaassa  Johnny Depp - The Tourist  Jake Gyllenhaal - Love and Other Drugs  Kevin Spacey - Casino Jack:  Annette Bening - The Kids Are All Right Anne Hathaway - Love and Other Drugs  Angelina Jolie - The Tourist  Julianne Moore - The Kids Are All Right  Emma Stone - Easy A
Paras sivuosa – draama-, musikaali- tai komediaelokuvassa
Miessivuosa: Naissivuosa
 Christian Bale - Taistelija Michael Douglas - Wall Street: Money Never Sleeps  Andrew Garfield - The Social Network  Jeremy Renner - The Town  Geoffrey Rush - Kuninkaan puhe:  Melissa Leo - Taistelija Amy Adams - Taistelija  Helena Bonham Carter - Kuninkaan puhe  Mila Kunis - Black Swan  Jacki Weaver - Animal Kingdom

Ohjaus: Käsikirjoitus
 David Fincher - The Social Network Darren Aronofsky - Black Swan  Tom Hooper - Kuninkaan puhe  Christopher Nolan - Inception  David O. Russell - Taistelija:  Aaron Arkin - The Social Network Simon Beaufoy, Danny Boyle - 127 tuntia  Stuart Blumberg, Lisa Cholodenko - The Kids Are All Right  Christopher Nolan - Inception  David Seidler - Kuninkaan puhe
Musiikki: Kappale
 Trent Reznor, Atticus Ross - The Social Network  Alexandre Desplat - Kuninkaan puhe  Danny Elfman - Liisa Ihmemaassa  A. R. Rahman - 127 tuntia  Hans Zimmer - Inception:  "You Haven't Seen the Last of Me" - Burleski  "Bound to You" - Burleski  "Coming Home" - Country Strong  "I See the Light" - Kaksin karkuteillä  "There's a Place For Us" - Narnian tarinat: Kaspianin matka maailman ääriin
Animaatio: Vieraskielinen elokuva
 Toy Story 3 Itse ilkimys  Näin koulutat lohikäärmeesi  L'Illusionniste  Kaksin karkuteillä:  Kosto • Tanska Biutiful • Meksiko  Konsertti • Ranska  Krai • Venäjä  Rakkautta italialaisittain • Italia
Voittajat ja ehdokkaat > Televisiosarjat

| Paras televisiosarja> Draama | Paras televisiosarja> Musikaali- tai komediasarja |
| --- | --- |
 Boardwalk Empire Dexter  Good Wife  Mad Men  The Walking Dead:  Glee Rillit huurussa  Viimeistä päivää  Moderni perhe  Nurse Jackie
Paras pääosa – draamasarjassa
Miespääosa: Naispääosa
 Steve Buscemi - Boardwalk Empire Bryan Cranston - Breaking Bad  Michael C. Hall - Dexter  Jon Hamm - Mad Men  Hugh Laurie - House:  Katey Sagal - Sons of Anarchy Julianna Margulies - Good Wife  Elisabeth Moss - Mad Men  Piper Perabo - Covert Affairs  Kyra Sedgwick - Ratkaisija
Paras pääosa – musikaali- tai komediasarjassa
Miespääosa: Naispääosa
 Jim Parsons - Rillit huurussa Alec Baldwin - 30 Rock  Steve Carell - Konttori  Thomas Jane - Hung  Matthew Morrison - Glee:  Laura Linney - Viimeistä päivää Toni Collette - Taran monta elämää  Edie Falco - Nurse Jackie  Tina Fey - 30 Rock  Lea Michele - Glee
Pääosa minisarjassa tai televisioelokuvassa
Miespääosa: Naispääosa
 Al Pacino - You Don't Know Jack Idris Elba - Luther  Ian McShane - Taivaan pilarit  Dennis Quaid - The Special Relationship  Édgar Ramírez - Carlos:  Claire Danes - Temple Grandin Hayley Atwell - Taivaan pilarit  Judi Dench - Return to Cranford  Romola Garai - Emma  Jennifer Love Hewitt - The Client List
Paras sivurooli – televisiosarjassa, minisarjassa tai televisioelokuvassa
Miessivuosa: Naissivuosa
 Chris Colfer - Glee Scott Caan - Havaiji 5-0  Chris Noth - Good Wife  Eric Stonestreet - Moderni perhe  David Strathairn - Temple Grandin:  Jane Lynch - Glee Hope Davis - The Special Relationship  Kelly Macdonald - Boardwalk Empire  Julia Stiles - Dexter  Sofía Vergara - Moderni perhe
Paras minisarja tai televisioelokuva: 
 Carlos The Pacific: Tyynenmeren taistelutoverit  Taivaan pilarit  Temple Grandin  You Don't Know Jack:   
David Fincher palkittiin parhaan ohjauksen palkinnolla elokuvasta The Social Network.
Colin Firth palkittiin parhaan draamaelokuvan miespääosan palkinnolla elokuvasta Kuninkaan puhe.
Natalie Portman palkittiin parhaan draamaelokuvan naispääosan palkinnolla elokuvasta Black Swan.
Paul Giamatti palkittiin parhaan musikaali- tai komediaelokuvan miespääosan palkinnolla elokuvasta Barney’s Version.
Annette Bening palkittiin parhaan musikaali- tai komediaelokuvan naispääosan palkinnolla elokuvasta The Kids Are All Right.
Christian Bale palkittiin parhaan miessivuosan palkinnolla elokuvasta Taistelija.
Melissa Leo palkittiin parhaan naissivuosan palkinnolla elokuvasta Taistelija.
Golden Globe Race

Golden Globe Race -nimillä kutsutaan eräitä maailmanympäripurjehduskilpailuja. Tähän mennessä sillä nimellä on järjestetty kolme kilpailua.
1968–69 Sunday Times Golden Globe Racen reitti.
Sunday Times Golden Globe Race 1968–1969

Sunday Times Golden Globe Race oli historian ensimmäinen maailmanympäripurjehduskilpailu[lähde? ]. Se purjehdittiin yksin ja ilman pysähdyksiä[lähde? ]. Kisan voitti Robert Knox-Johnston, joka oli osanottajista ainoa, joka pääsi maaliin.
Golden Globe Race 2018–2019

Golden Globe Race 2018 alkoi 50 vuotta ensimmäisen jälkeen.
Kilpailu oli retrohenkinen: osanottajien oli tyydyttävä pääsääntöisesti niihin välineisiin, joita Robert Knox-Johnstonilla oli käytössään Suhaili-veneellään vuonna 1968. Joitakin turvavälineitä lukuun ottamatta osanottajat eivät saaneet käyttää uudenaikaisia apuvälineitä ja veneiksi hyväksyttiin vain ennen vuotta 1988 suunniteltuja malleja. Hyväksytyt mallit olivat: Westsail 32, Tradewind 35, Saga 34, Saltram 36, Vancouver 32 & 34, OE 32, Eric (Suhailin sisaralus), Aries 32, Baba 35, Biscay 36, Bowman 36, Cape Dory 36, Nicholson 32 MKX-XI, Rustler 36, Endurance 35, Gaia 36, Hans Christian 33T, Tashiba 36, Cabo Rico 34, Hinckley Pilot 35, Lello 34 ja Gale Force 34.
Kilpailu alkoi Les Sables d’Olonnesta Ranskasta 1.7.2018 ja päättyi samaan paikkaan 19.5.2019. Matkaan lähti 18 venettä, joista 13 keskeytti. Kilpailun voitti 73-vuotias ranskalainen Jean-Luc van den Heede, joka käytti matkaan 211 päivää ja pääsi maaliin 29.1.2019.
Yksi osanottajista oli suomalainen Tapio Lehtinen. Veneen pohjaan takertuneiden hanhenkaulojen takia hän jäi kisassa viimeiseksi. Häneltä kului matkaan 322 päivää.
Golden Globe Race 2026

Kilpailun on määrä startata neljännen kerran 6. syyskuuta 2026. Joel Harkimo on ilmoittanut osallistuvansa tähän kilpapurjehduksen.
Aiheesta muualla

https://goldengloberace.com/ Kilpailun viralliset nettisivut
Savitaipaleen kirkko

| Savitaipaleen kirkko |
| --- | --- |

Sijainti:  Savitaipale, Etelä-Karjala
Koordinaatit:  61°11′58″N, 027°41′10″E
Seurakunta:  Taipaleen seurakunta
Rakentamisvuosi:  1924
Suunnittelija:  Josef Stenbäck
Materiaali:  rapakivigraniitti
Istumapaikkoja:  700
Tyylisuunta:  kansallisromantiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Savitaipaleen kirkon sankarihaudat kesällä 2014.
Savitaipaleen kirkko on Taipaleen seurakunnan kirkko Savitaipaleella. Se on rakennettu 1921–1924 rapakivigraniitista ja on arkkitehti Josef Stenbäckin suunnittelema.
Savitaipaleen edellinen, Matti Salosen ja Taavetti Rahikaisen puusta rakentama kirkko oli valmistunut vuonna 1828 ja oli pyhitetty Pyhälle Nikolaokselle. Se tuhoutui tulipalossa 24. huhtikuuta 1918 sisällissodan aikana. Jo tätä kirkkoa ennen seurakunnalla on ollut viisi kirkkoa, eli nykyinen on järjestyksessään seitsemäs. Tyyliltään kirkko edustaa kansallisromantiikkaa ja sille ovat ominaisia korkeat holvikaaret. Rakennusmateriaalina käytetyt kivet on louhittu pitäjän Kaskeinkylän Viuhovuoresta. Kirkon nykyisissä uruissa on 33 äänikertaa ja ne ovat Hans Heinrichin rakentamat. Ne ovat olleet kirkossa vuodesta 1979.
Savitaipaleen kirkko on Josef Stenbäckin suunnittelemista kirkoista viimeisiä. Sen jälkeen rakennettiin enää Kauhavan (1925) ja Killinkosken (1928) kirkot.
Kirkko sijaitsee Savitaipaleen keskustassa mäen päällä, josta on näköalat kirkonkylään.
Kirkon sankarihautausmaan muistomerkin on tehnyt kuvanveistäjä Viljo Savikurki vuonna 1961.
Kuvia

Savitaipaleen kirkon kellotapuli.
Muualle haudattujen muistomerkki.
Savitaipaleen entinen 1827 valmistunut kirkko, jonka rakensi kirkonrakentaja Matti Salonen. Kirkko tuhoutui tykistötulen aiheuttamassa tulipalossa 24.4.1918.
Vuoden 1918 vapaussodan valkoisten muistomerkki.
Aiheesta muualla

Kuvia tai muita tiedostoja aiheesta Savitaipaleen kirkko Wikimedia Commonsissa
Kirkon kuva talvella (Arkistoitu – Internet Archive)
Kirkon esittely seurakunnan sivuilla
Gustav Bouramman

| Gustav Bouramman> Henkilötiedot |
| --- | --- |
Syntynyt: 24. tammikuuta 1997 (ikä 27) Tukholma, Ruotsi
Kansalaisuus:   Ruotsi  Suomi
Jääkiekkoilija
Lempinimi:  Goose, Burra, Boura
Pelipaikka:  puolustaja
Maila:  oikea
Pituus:  183 cm
Paino:  85 kg
Seura
Seura:  HC Pustertal
Sarja:  ICEHL
Pelinumero:  18
Pelaajaura
Pääsarjaura:  2022–
Aik. seurat:  Nacka HK (HockeyEttan) Rapid City Rush (ECHL) Iowa Wild (AHL) IF Björklöven (Allsv.) AIK IF (Allsv.)   Väsby IK (Allsv.) Kristianstads IK (Allsv.) Graz 99ers (ICEHL) KooKoo (SML)
NHL-varaus:  201. varaus, 2015 Minnesota Wild
KHL-varaus:  133. varaus, 2014 Metallurg Novokuznetsk
Gustav Bouramman (s. 24. tammikuuta 1997 Tukholma, Ruotsi) on ruotsalais-suomalainen jääkiekkopuolustaja, joka pelaa monikansallisen ICE Hockey Leaguen italialaisjoukkue HC Pustertal-Val Pusteriassa. Hän laukoo oikealta.
Ura > Maajoukkueura

Bouramman pelasi World U-17 Hockey Challengessa tammikuussa 2014. Hän on pelannut yhteensä sekä yhdeksän nuorten että poikien maaottelua.
Muuta

Bourammanin äiti on suomalainen ja hän sai heti syntyessään Suomen kansalaisuuden. Bouramman sai Ruotsin passin omien sanojensa mukaan 12-vuotiaana. Gustavin äidinisä asuu Heinolassa.
HMS Braxen (1916)

| HMS Braxen |
| --- | --- |

Aluksen vaiheet
Rakentaja:  Karlskronavarvet
Laskettu vesille:  5. toukokuuta 1916
Palveluskäyttöön:  27. marraskuuta 1917
Poistui palveluskäytöstä:  18. kesäkuuta 1937
Tekniset tiedot
Uppouma:  174 t (standardi) 310 t (sukelluksissa)
Pituus:  31,0 m
Leveys:  3,6 m
Syväys:  3,2 m
Koneteho:  1-akselinen, 1 x 6-sylinteristä Atlas U-11 -dieselmoottori 320 hv 2 x sähkömoottoria 280 shp
Nopeus:  9,5 solmua (pinnalla) 7,4 solmua (sukelluksissa)
Miehistöä:  14
Aseistus
Aseistus:  2 x 45,7 cm M/12 -torpedoputkea
HMS Braxen (runkonumerot B ja Br) oli Ruotsin laivaston vuonna 1917 palvelukseenotettu Abborren-luokan sukellusvene.
Valmistus

Alus tilattiin Karlskronan laivastontelakalta. Se laskettiin vesille 5. toukokuuta 1916 ja liitettiin laivastoon 27. marraskuuta 1917.
Palvelus

Alus poistettiin palveluksesta 18. kesäkuuta 1937. Sen myöhempi kohtalo on tuntematon.
Dave Mustaine

| Dave Mustaine |
| --- | --- |
 Dave Mustaine Megadethin konsertissa Australiassa vuonna 2010.
Henkilötiedot
Syntynyt: 13. syyskuuta 1961 (ikä 63)
Ammatti:  muusikko, tuottaja
Muusikko
Aktiivisena:  1978–
Tyylilajit:  thrash metal, heavy metal, punk rock
Soittimet:  kitara, laulu, basso, piano, koskettimet
Yhtyeet:  Panic Metallica Megadeth MD.45
Levy-yhtiöt:  Combat Records Capitol Records Sanctuary Records Roadrunner Records Universal Music Group Tradecraft
Aiheesta muualla
www.megadeth.com
  [ Muokkaa Wikidatassa ] [ ohje ]  
David Scott ”Dave” Mustaine (s. 13. syyskuuta 1961 La Mesa, Kalifornia, Yhdysvallat) on yhdysvaltalainen muusikko, joka tunnetaan parhaiten urastaan thrash metal -yhtye Megadethin toisena perustajajäsenenä, keulahahmona, kitaristina, laulajana ja pääasiallisena lauluntekijänä.
Mustainen ensimmäinen yhtye oli Panic, josta hän erosi vuonna 1981 liittyäkseen thrash metal -yhtye Metallican soolokitaristiksi. Hän vaikutti yhtyeessä sen uran varhaisilla demoäänitteillä ennen kuin hänet erotettiin yhtyeestä vuoden 1983 keväällä. Hän muutti tämän jälkeen San Franciscosta Los Angelesiin ja perusti basisti David Ellefsonin kanssa Megadethin kesällä 1983. Megadeth julkaisi esikoisalbuminsa Killing Is My Business... And Business Is Good! vuonna 1985, ja nousi hyvin nopeasti suosituksi underground metal -piirien keskuudessa. Kaupallisen läpimurtonsa yhtye teki 1990-luvun alussa studioalbumeillaan Rust in Peace ja Countdown to Extinction. Megadeth joutui päättämään uransa vuonna 2002 Mustainen värttinähermon vahingoituttua. Hän kuitenkin opetteli kitaransoiton uudelleen käden toivuttua, ja yhtye teki paluun vuonna 2004.
Megadeth luetaan thrash metalin ”neljän suuren yhtyeen” joukkoon Metallican, Slayerin ja Anthraxin ohella, ja Mustainea pidetään yhtenä lajityypin merkittävimmistä musiikillisista hahmoista ja kehittäjistä. Mustaine on kitaristina ja lauluntekijänä hyvin arvostettu metallimusiikin saralla, ja muun muassa kirjailija Joel McIver listasi Mustainen kaikkien aikojen parhaaksi kitaristiksi metallimusiikissa vuoden 2009 teoksessaan The 100 Greatest Metal Guitarists, jonka Minerva Kustannus julkaisi suomeksi vuonna 2013 nimellä 100 kovinta metallikitaristia.
Kitaroinaan Mustaine käyttää Dean Guitarsin valmistamia kitaroita. Hänellä on lukuisia nimikkokitaroita Deanin mallistossa.
HarperCollins julkaisi Mustainen omaelämäkerran Mustaine: A Heavy Metal Memoir vuonna 2011. Suomessa teoksen julkaisi kustannusosakeyhtiö Paasilinna nimellä Mustaine – Heavy metal muistelmat.